ddrg/super_eurlex huggingface dataset:
Euroopa Liidu Teataja L 336 , 23/12/2003 Lk 0099 - 0099



Komisjoni otsus 1. juuli 2003, mis käsitleb Euroopa Ühenduse ja Austraalia vahelise veinikaubanduse kokkuleppe muutmise kokkuleppe sõlmimist (2003/898/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 24. jaanuari 1994. aasta otsust 94/184/EÜ veinikaubandust käsitleva kokkuleppe sõlmimise kohta Euroopa Ühenduse ja Austraalia vahel, [1] eriti selle artikli 3, võttes arvesse Euroopa Ühenduse ja Austraalia vahelist veinikaubandust käsitlevat kokkulepet, millele kirjutati alla Brüsselis 26. jaanuaril ja Canberras 31. jaanuaril 1994, [2] viimati muudetud 6. augusti 2002. aasta kokkuleppega, [3] eriti selle artikli 17 lõiget 2, ning arvestades järgmist: (1) Komisjon on pidanud ühenduse nimel läbirääkimisi eespool nimetatud kokkuleppe muutmise üle eesmärgiga pikendada katioonivahetusvaikudega töödeldud Austraalia veinide puhul antud ajutist luba 30. juunini 2004. (2) Veinituru korralduskomitee ei ole oma eesistuja poolt kindlaksmääratud ajavahemiku jooksul arvamust avaldanud, ON TEINUD JÄRGMISE OTSUSE: Ainus artikkel Ühenduse nimel kiidetakse heaks kokkulepe, millega muudetakse Euroopa Ühenduse ja Austraalia vahelist veinikaubandust käsitlevat kokkulepet. Kokkuleppe tekst on lisatud käesolevale otsusele. Brüssel, 1. juuli 2003 Komisjoni nimel komisjoni liige Franz Fischler [1] EÜT L 86, 31.3.1994, lk 1. [2] EÜT L 86, 31.3.1994, lk 3. [3] EÜT L 213, 9.8.2002, lk 43. --------------------------------------------------
Euroopa Liidu Teataja L 309 , 26/11/2003 Lk 0009 - 0009



Euroopa Parlamendi ja nõukogu otsus nr 2066/2003/EÜ, 10 november 2003, aerofotograafia ja kaugseire tehnikate jätkuva rakendamise kohta põllumajandusstatistikas aastatel 2004–2007, millega muudetakse otsust 1445/2000/EÜ EUROOPA PARLAMENT JA EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 285, võttes arvesse komisjoni ettepanekut, tegutsedes asutamislepingu artiklis 251 sätestatud menetluse kohaselt [1] ning arvestades järgmist: (1) Euroopa Parlamendi ja nõukogu 22. mai 2000. aasta otsuse nr 1445/2000/EÜ aerofotograafia ja kaugseire tehnikate rakendamise kohta põllumajandusstatistikas aastatel 1999–2003 [2] kehtivus lõpeb 31. detsembril 2003. (2) Seoses laienemise ja ühise põllumajanduspoliitika uute arengusuundadega on üha tungivamaks muutunud vajadus maakasutuse ja põllukultuuride seisundi alase teabe ning eelkõige põllumajanduse, keskkonna ja paikkonna vastastikuse mõju analüüsimise järele. (3) Komisjoni aruanne Euroopa Parlamendile ja nõukogule nimetatud meetmete rakendamise kohta ajavahemikul 1999–2003 näitab, et nende meetmete rakendamist oleks kasulik jätkata veel neli aastat. (4) Otsuse 1445/2000/EÜ meetmete rakendamist tuleks omandatud kogemuste ja saadud tulemuste põhjal jätkata ja tõhustada. (5) Ajavahemikul 2004–2007 täiendavaid uuringuid ja arendamist vajavad kaugseire toimingud on kaasatud uurimis- ja arendustegevuse kuuendasse raamprogrammi. [3] (6) Käesoleva määrusega kehtestatakse kogu programmi kehtivusajaks finantssüsteem, mis kujutab endast eelarveasutusele iga-aastaseks eelarvemenetluseks peamist juhist Euroopa Parlamendi, nõukogu ja komisjoni 6. mai 1999. aasta institutsioonidevahelise kokkuleppe [4] (eelarvedistsipliini ja -menetluse parandamise kohta) punkti 33 tähenduses, ON VASTU VÕTNUD JÄRGMISE OTSUSE. Artikkel 1 Otsust 1445/2000/EÜ muudetakse järgmiselt: 1. Artikli 1 lõikesse 1 lisatakse järgmine lause: "Nimetatud meetmete rakendamist jätkatakse veel nelja aasta jooksul alates 1. jaanuarist 2004". 2. Artikkel 3 asendatakse järgmisega: "Artikkel 3 Käesoleva programmi rakendamise finantsraamistikuks ajavahemikus 2004–2007 määratakse 7,85 miljonit eurot. Eelarvepädev institutsioon kinnitab iga-aastased eraldised finantsperspektiivi piires."; 3. Artiklis 6 asendatakse kuupäev "31. juuli 2003" kuupäevaga "31. juuli 2007"; 4. Artiklis 7 asendatakse kuupäev "31. detsember 2003" kuupäevaga "31. detsember 2007". Artikkel 2 Käesolev otsus jõustub päeval pärast selle avaldamist Euroopa Liidu Teatajas. Brüssel, 19. mai 2003 Euroopa Parlamendi nimel eesistuja P. Cox Nõukogu nimel eesistuja A. Marzano [1] Euroopa Parlamendi 1. juuli 2003. aasta arvamus (Euroopa Liidu Teatajas seni avaldamata) ja nõukogu 29. septembri 2003. aasta otsus (Euroopa Liidu Teatajas seni avaldamata). [2] EÜT L 163, 4.7.2000, lk 1. [3] EÜT L 232, 29.8.2002, lk 1. [4] EÜT C 172, 18.6.1999, lk 1. --------------------------------------------------
Komisjoni otsus,

3. märts 2003,

millega muudetakse Kanada ja Ameerika Ühendriikide osas otsust 92/452/EMÜ, millega kehtestatakse kolmandate riikide heakskiidetud embrüokogumisrühmade ja embrüotoomisrühmade nimekirjad veiste embrüote ekspordiks ühendusse

(teatavaks tehtud numbri K(2003) 658 all)

(EMPs kohaldatav tekst)

(2003/151/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 25. septembri 1989. aasta direktiivi 89/556/EMÜ loomatervishoiu nõuete kohta, millega reguleeritakse koduveiste embrüote ühendusesisest kaubandust ja kolmandatest riikidest importimist, [1] viimati muudetud komisjoni otsusega 94/113/EÜ, [2] eriti selle artiklit 8,

ning arvestades järgmist:

(1) Komisjoni otsuses 92/452/EMÜ, [3] viimati muudetud otsusega 2003/12/EÜ, [4] on sätestatud, et liikmesriigid tohivad embrüoid importida ainult sellistest kolmandatest riikidest, kus nad on kogutud, töödeldud ja ladustatud kõnealuses otsuses loetletud embrüokogumisrühmade poolt. Kanada ja Ameerika Ühendriigid on palunud teha nende riikide kannete osas kõnealustesse loeteludesse muudatusi.

(2) Kanada ja Ameerika Ühendriigid on esitanud tagatised direktiivi 89/556/EMÜ asjakohaste eeskirjade täitmise kohta ning kõnealuste riikide veterinaarteenistused on asjaomased kogumisrühmad ühendusse eksportimiseks ametlikult heaks kiitnud.

(3) Seepärast tuleks otsust 92/452/EMÜ vastavalt muuta.

(4) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega,

ON VASTU VÕTNUD KÄESOLEVA OTSUSE:

Artikkel 1

Otsuse 92/452/EMÜ lisa muudetakse järgmiselt.

1. Kanada rühma nr E 728 käsitlev rida asendatakse järgmisega:

"CA | | Central Canadian Genetics Ltd | | Central Canadian Genetics Ltd202 Dufferin Ave. Selkirk, Manitoba R1A 1B9 | Dr Jack Reeb Dr Richard Hodges" |

2. Lisatakse järgmine Ameerika Ühendriikide rühmasid käsitlev rida:

"US | | Ovegenix Rt. 2 Box 437 | | Ovegenix Rt. 2 Box 437Hearne TX 77859 | Dr Stacy Smitherman" |

Artikkel 2

Käesolevat otsust kohaldatakse alates 7. märtsist 2003.

Artikkel 3

Käesolev otsus on adresseeritud liikmesriikidele.

Brüssel, 3. märts 2003

Komisjoni nimel

komisjoni liige

David Byrne

[1] EÜT L 302, 19.10.1989, lk 1.

[2] EÜT L 53, 24.2.1994, lk 23.

[3] EÜT L 250, 29.8.1992, lk 40.

[4] EÜT L 7, 11.1.2003, lk 84.

--------------------------------------------------
Komisjoni otsus,

24. jaanuar 2003,

millega muudetakse otsust 97/252/EÜ seoses Hollandi Antillide ettevõtte lisamisega nende kolmandate riikide ettevõtete ajutistesse loeteludesse, millest liikmesriigid lubavad importida inimtoiduks mõeldud piima ja piimatooteid

(teatavaks tehtud numbri K(2003) 324 all)

(EMPs kohaldatav tekst)

(2003/59/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 22. juuni 1995. aasta otsust 95/408/EÜ nende kolmandate riikide ettevõtete ajutiste loetelude koostamise tingimuste kohta, millest liikmesriikidel on vaheperioodil lubatud importida teatavaid loomse päritoluga tooteid, kalatooteid või elusaid kahepoolmelisi karploomi, [1] viimati muudetud otsusega 2001/4/EÜ, [2] eriti selle artikli 2 lõikeid 1 ja 4,

ning arvestades järgmist:

(1) Komisjoni otsusega 97/252/EÜ, [3] viimati muudetud komisjoni otsusega 2002/527/EÜ, [4] on koostatud kolmandates riikides asuvate inimtoiduks mõeldud piima ja piimatooteid tootvate ettevõtete ajutised loetelud.

(2) Hollandi Antillid on saatnud nimekirja, mis sisaldab ka üht inimtoiduks mõeldud piima ja piimatooteid tootvat ettevõtet, millega seoses vastutavad asutused tõendavad, et see vastab ühenduse eeskirjadele.

(3) Kuna kohapealset kontrolli ei ole veel läbi viidud, ei või vastavalt otsuse 95/408/EÜ artikli 2 lõikele 4 sellistest ettevõtetest imporditavate toodete füüsiliste kontrollide sagedust vähendada.

(4) Seepärast tuleks otsust 97/252/EÜ vastavalt muuta.

(5) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega,

ON VASTU VÕTNUD KÄESOLEVA OTSUSE:

Artikkel 1

Otsuse 97/252/EÜ lisa asendatakse käesoleva otsuse lisa tekstiga.

Artikkel 2

Käesolevat otsust kohaldatakse alates 31. jaanuarist 2003.

Artikkel 3

Käesolev otsus on adresseeritud liikmesriikidele.

Brüssel, 24. jaanuar 2003

Komisjoni nimel

komisjoni liige

David Byrne

[1] EÜT L 243, 11.10.1995, lk 17.

[2] EÜT L 2, 5.1.2001, lk 21.

[3] EÜT L 101, 18.4.1997, lk 46.

[4] EÜT L 170, 29.6.2002, lk 86.

--------------------------------------------------

LISA

Lisasse lisatakse vastavalt ISO-koodi tähestikjärjestusele järgmine tekst:

"País: Antillas NeerlandesasLand: Nederlandske AntillerLand: Niederländische AntillenΧώρα: Ολλανδικές ΑντίλλεςCountry: Netherlands AntillesPays: Antilles néerlandaisesPaese: Antille olandesiLand: Nederlandse AntillenPaís: Antilhas NeerlandesasMaa: Alankomaiden AntillitLand: Nederländska Antillerna

NACUR-BO1 | Dutch Antillean Dairy Industry NV | Curação" | | | |

--------------------------------------------------
Komisjoni otsus 2003/845/EÜ,

5. detsember 2003,

kaitsemeetmete kohta teatavate loomade, nende sperma, munarakkude ja embrüote impordil Albaaniast, endisest Jugoslaavia Makedoonia Vabariigist ja Serbiast ja Montenegrost seoses lammaste katarraalse palavikuga

(teatavaks tehtud numbri K(2003) 4526 all)

(EMPs kohaldatav tekst)

(2003/845/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 15. juuli 1991. aasta direktiivi 91/496/EMÜ, millega sätestatakse kolmandatest riikidest ühendusse toodavate loomade veterinaarkontrolli põhimõtted ja muudetakse direktiive 89/662/EMÜ, 90/425/EMÜ ja 90/675/EMÜ, [1] eriti selle artiklit 18,

ning arvestades järgmist:

(1) Komisjoni 27. septembri 2001. aasta otsusega 2001/706/EÜ (kaitsemeetmete kohta teatavate loomade ja loomsete saaduste impordil Albaaniast, Bulgaariast, endisest Jugoslaavia Makedoonia Vabariigist ja Jugoslaavia Liitvabariigist seoses lammaste katarraalse palavikuga [2]) keelati lammaste katarraalse palavikule vastuvõtlike liikide (kõik mäletsejalised) elusloomade import kõnesolevatest kolmandatest riikidest, kus oli esinenud lammaste katarraalse palaviku puhanguid.

(2) Nüüd saadud teave põhjal võib Bulgaariat nüüd käsitleda lammaste katarraalse palaviku vaba riigina. Olukord Albaanias, endises Jugoslaavia Makedoonia Vabariigis ning Serbias ja Montenegros (endine Jugoslaavia) ei ole muutunud.

(3) Ühenduse õigusaktide selguse huvides peaks seetõttu otsuse 2001/706/EÜ tunnistama kehtetuks ja asendama käesoleva otsusega.

(4) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega,

ON VASTU VÕTNUD KÄESOLEVA OTSUSE:

Artikkel 1

1. Liikmesriigid ei luba importida lammaste katarraalsele palavikule vastuvõtlike liikide elusloomi, kes on pärit või keda veeti läbi Albaania, endise Jugoslaavia Makedoonia Vabariigi ja Albaania ning Serbia ja Montenegro.

2. Liikmesriigid ei luba lammaste katarraalsele palavikule vastuvõtlike liikide sperma, munarakkude ja embrüote importi, mis on pärit Albaaniast, endisest Jugoslaavia Makedoonia Vabariigist ning Serbiast ja Montenegrost.

Artikkel 2

1. Erandina artikli 1 lõikest 1 võivad liikmesriigid lubada Albaaniast, endisest Jugoslaavia Makedoonia Vabariigist ning Serbiast ja Montenegrost pärit või läbi nende riikide veetud lammaste katarraalsele palavikule vastuvõtlike liikide elusloomade importi, tingimusel et see ei ohusta asjaomase liikmesriigi staatust seoses lammaste katarraalse palavikuga.

2. Liikmesriigid teatavad komisjonile lõikes 1 sätestatud erandite lubamiseks kohaldatud kriteeriumidest.

Artikkel 3

Otsus 2001/706/EÜ tunnistatakse kehtetuks.

Viiteid kehtetuks tunnistatud otsusele käsitletakse viidetena käesolevale otsusele.

Artikkel 4

Käesolevat otsust kohaldatakse alates 9. detsembrist 2003.

Artikkel 5

Käesolev otsus on adresseeritud liikmesriikidele.

Brüssel, 5. detsember 2003

Komisjoni nimel

komisjoni liige

David Byrne

[1] EÜT L 268, 24.9.1991, lk 15. 56. Direktiivi on viimati muudetud direktiiviga 96/43/EÜ (EÜT L 162, 1.7.1996, lk 1).

[2] EÜT L 260, 28.9.2001, lk 37.

--------------------------------------------------
Euroopa Liidu Teataja L 008 , 14/01/2003 Lk 0034 - 0034



Nõukogu otsus, 14. oktoober 2002, 14. juuni 1985. aasta Schengeni lepingu rakendamise konventsiooniga moodustatud täitevkomitee vastuvõetud SIRENE käsiraamatu teatavate osade salastatuse kustutamise kohta (2003/19/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 207 ning arvestades järgmist: (1) 14. juuni 1985. aasta Schengeni lepingu rakendamise konventsiooniga moodustatud täitevkomitee, mis asendati Schengeni protokolli artikli 2 kohaselt nõukoguga, otsustas oma 14. detsembri 1993. aasta otsusega (SCH/Com-ex (93) 22 rev) ja 23. juuni 1998. aasta otsusega (SCH/Com-ex (98) 17) liigitada konfidentsiaalseks SIRENE käsiraamatu, mille lõplik versioon võeti vastu kõnealuse täitevkomitee 28. aprilli 1999. aasta otsusega (SCH/Com-ex (99) 5). (2) SIRENE käsiraamat ja täitevkomitee otsused selle liigitamise kohta moodustavad osa Schengeni acquis'st, nagu see on määratletud nõukogu 20. mai 1999. aasta otsuses 1999/435/EÜ. (3) SIRENE käsiraamatu teatavate osade salastatus tuleks kustutada. (4) SIRENE käsiraamatu teatavate osade salastatust tuleks alandada tasemele "Restreint UE". (5) On asjakohane tunnistada kehtetuks täitevkomitee otsused (SCH/Com-ex (93) 22 rev) ja (SCH/Com-ex (98) 17) ulatuses, milles need on seotud SIRENE käsiraamatu liigitusega, et edaspidi saaks selle liigitust käsitlevad otsused teha dokumentide liigitamise tavaeeskirjade kohaselt, mis on sätestatud nõukogu 19. märtsi 2001. aasta otsuses 2001/264/EÜ, millega võetakse vastu nõukogu julgeolekueeskirjad, [1] ON VASTU VÕTNUD JÄRGMISE OTSUSE: Artikkel 1 SIRENE käsiraamatu salastatus kustutatakse, välja arvatud jaotis 2.3 ja lisad 1, 2, 3, 4, 5 ja 6. Artikkel 2 SIRENE käsiraamatu jaotise 2.3, samuti lisade 1, 2, 3, 4, 5 ja 6 salastatuse tasemeks määratakse "Restreint UE". Artikkel 3 SIRENE käsiraamatu salastamata osad avaldatakse Euroopa Ühenduste Teatajas. Artikkel 4 1. Tunnistatakse kehtetuks Schengeni täitevkomitee 14. detsembri 1993. aasta otsus (SCH/Com-ex (93) 22 rev) ja 23. juuni 1998. aasta otsus (SCH/Com-ex (98) 17) ulatuses, milles need on seotud SIRENE käsiraamatuga. 2. SIRENE käsiraamatu liigitamist käsitlevad otsused tehakse edaspidi otsuse 2001/264/EÜ kohaselt. Artikkel 5 Käesolev otsus jõustub selle Euroopa Ühenduste Teatajas avaldamise päeval. Luxembourg, 14. oktoober 2002 Nõukogu nimel eesistuja L. Espersen [1] EÜT L 101, 11.4.2001, lk 1. --------------------------------------------------
Euroopa Liidu Teataja L 340 , 24/12/2003 Lk 0074 - 0076



Komisjoni otsus, 19. detsember 2003, millega muudetakse otsust 2002/862/EÜ, milles sätestatakse eritingimused kalatoodete importimiseks Kasahstanist (teatavaks tehtud numbri K(2003) 4890 all) (EMPs kohaldatav tekst) (2003/905/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. juuli 1991. aasta direktiivi 91/493/EMÜ, milles sätestatakse kalatoodete tootmise ja turuleviimise tervishoiunõuded, [1] eriti selle artikli 11 lõiget 1, ning arvestades järgmist: (1) Komisjoni otsuses 2002/862/EÜ [2] on Committee of Forestry, Fishing and Hunting (CFFH) of the Ministry of Natural Resources and Environment Protection määratletud kui Kasahstani pädev asutus, mis kontrollib ja tõendab kala- ja akvakultuuritoodete vastavust direktiivi 91/493/EMÜ nõuetele. (2) Pärast Kasahstani ametiasutuste ümberkorraldamist on pädev asutus muudetud asutuseks Veterinary Department of the Ministry of Agriculture (VD-MA). See uus asutus on võimeline tõhusalt kontrollima kehtivate õigusaktide kohaldamist. (3) VD-MA on andnud ametliku kinnituse direktiivi 91/493/EMÜ sätestatud kala- ja akvakultuuritoodete tervisekontrolli- ja järelevalvestandardite järgimise ja kõnealuses direktiivis sätestatud nõuetega samaväärsete hügieeninõuete täitmise kohta. (4) Seepärast tuleks vastavalt muuta otsust 2002/862/EÜ. (5) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega, ON VASTU VÕTNUD KÄESOLEVA OTSUSE: Artikkel 1 Otsust 2002/862/EÜ muudetakse järgmiselt. 1. Artikkel 1 asendatakse järgmisega: "Artikkel 1 Veterinary Department of the Ministry of Agriculture (VD-MA) on Kasahstani pädev asutus, kes kontrollib ja tõendab kalatoodete vastavust direktiivi 91/493/EMÜ nõuetele." 2. Artikli 3 lõige 2 asendatakse järgmisega: "2. Sertifikaatidel peab olema VD-MA esindaja nimi, ametinimetus ja allkiri ning kõnealuse asutuse ametlik tempel, mille värv peab erinema muude kinnituste värvist." 3. I lisa asendatakse käesoleva otsuse lisas esitatud tekstiga. Artikkel 2 Käesolevat otsust kohaldatakse alates 27. detsembrist 2003. Artikkel 3 Käesolev otsus on adresseeritud liikmesriikidele. Brüssel, 19. detsember 2003 Komisjoni nimel komisjoni liige David Byrne [1] EÜT L 268, 24.9.1991, lk 15. Direktiivi on viimati muudetud määrusega (EÜ) nr 806/2003 (ELT L 122, 16.5.2003, lk 1). [2] EÜT L 301, 5.11.2002, lk 48. -------------------------------------------------- LISA " “I LISA +++++ TIFF +++++ +++++ TIFF +++++ " --------------------------------------------------
Euroopa Liidu Teataja L 076 , 22/03/2003 Lk 0043 - 0044



Nõukogu otsus 2003/202/ÜVJP, 18. märts 2003, mis käsitleb Euroopa Liidu sõjalise operatsiooni alustamist endises Jugoslaavia Makedoonia Vabariigis EUROOPA LIIDU NÕUKOGU, võttes arvesse Euroopa Liidu lepingut, eriti selle artikli 17 lõiget 2 ja artiklit 25, võttes arvesse 27. jaanuari 2003. aasta ühismeedet 2003/92/ÜVJP Euroopa Liidu sõjalise operatsiooni kohta endises Jugoslaavia Makedoonia Vabariigis, [1] eriti selle artiklit 3, ning arvestades järgmist: (1) President Trajkovski ja peasekretär/kõrge esindaja on vahetanud kirju ja 13. märtsil saadi president Trajkovskilt veel üks kiri, milles kutsutakse Euroopa Liitu alustama operatsiooni endises Jugoslaavia Makedoonia Vabariigis. (2) Nõukogu otsustas 7. veebruaril 2003 määrata operatsiooni ülema ja relvajõudude ülema ning määrata Euroopa Liidu relvajõududele endises Jugoslaavia Makedoonia Vabariigis operatsiooni peakorter. (3) Poliitika- ja julgeolekukomitee otsustas 18. veebruaril 2003 luua endises Jugoslaavia Makedoonia Vabariigis toimuva operatsiooni jaoks osalejate komitee. (4) ELi-NATO suhteid käsitleva püsikorraga seotud menetlused on lõpule viidud ja NATOga on peetud kirjavahetust, mis käsitleb NATO vahendite ja varustuse kasutamist endises Jugoslaavia Makedoonia Vabariigis toimuva operatsiooni käigus. (5) Nõukogu kiitis 18. märtsil 2003 heaks poliitika- ja julgeolekukomitee esitatud operatiivplaani, milles on arvesse võetud asjaomaseid sõjalisi nõuandeid. (6) Põhja-Atlandi Nõukogu otsustas lõpetada oma operatsiooni "Allied Harmony" endises Jugoslaavia Makedoonia Vabariigis alates 31. märtsist 2003. (7) Prognoosi kohaselt lõpetatakse endise Jugoslaavia Makedoonia Vabariigi valitsusega toimuvad relvajõudude staatuse lepingut (SOFA-lepingut) käsitlevad läbirääkimised enne NATO operatsiooni lõpetamist. (8) Taani on Euroopa Liidu lepingule ja Euroopa Ühenduse asutamislepingule lisatud Taani seisukohta käsitleva protokolli artikli 6 kohaselt teatanud, et ei osale liidu kaitsepoliitilise tähendusega otsuste ja meetmete väljatöötamises ega rakendamises. Taani ei osale operatsiooni rahastamises, ON TEINUD JÄRGMISE OTSUSE: Artikkel 1 ELi sõjalist operatsiooni endises Jugoslaavia Makedoonia Vabariigis alustatakse 31. märtsil 2003. Artikkel 2 Operatsiooni ülem on volitatud andma viivitamatult aktiveerimiskäsu (ACTORD), et alustada relvajõudude paigutamist enne volituste üleandmist pärast relvajõudude saabumist operatsiooni piirkonda ning alustada ülesande täitmist. Artikkel 3 Endises Jugoslaavia Makedoonia Vabariigis toimuv ELi operatsioon kestab prognooside kohaselt kuus kuud. Poliitika- ja julgeolekukomitee annab Euroopa Liidu sõjalise komitee nõuande põhjal ning võttes arvesse operatsiooni ülema seisukohti ja osalejate komitee arvamust, nõukogule soovituse operatsiooni lõpetamiseks. Sellele järgneb hinnang ELi eesmärkide taotlemisel tehtud edusammude kohta. Artikkel 4 Käesolev otsus jõustub selle vastuvõtmise päeval. Artikkel 5 Käesolev otsus avaldatakse Euroopa Liidu Teatajas. Brüssel, 18. märts 2003 Nõukogu nimel eesistuja G. Papandreou [1] ELT L 34, 11.2.2003, lk 26. --------------------------------------------------
32003D0175
14.3.2003 EUROOPA LIIDU TEATAJA L 70/34
NÕUKOGU OTSUS,
7. märts 2003,
Euroopa Arengufondilt saadud intresside kasutamise kohta AKV riikides n ing ülemeremaades ja
-territooriumidel töötavate erakonsultantide sisemise juhtimissüste emi rakendamise rahastamiseks
(2003/175/EÜ)
EUROOPA LIIDU NÕUKOGU,
võttes arvesse Euroopa Ühenduse asutamislepingut,
võttesarvesse8.detsembril1984.aastalLómesallkirjastatudkol-
mandat AKV-EMÜ konventsiooni,
võttes arvesse neljandat AKV-EÜ konventsiooni, (1) millele kirju-
tati alla 15. detsembril 1989 Lomés ja mida on muudetud
4. novembril 1995 Mauritiuses allkirjastatud lepinguga, (2)
võttesarvesse19.veebruari1985.aastasisekokkulepetühenduseabi finantseerimise ja haldamise kohta, (
3) edaspidi:
“6. EAFi sisekokkulepe”, eelkõige selle artikli 9 lõiget 2,
võttes arvesse 16. juuli 1990. aasta sisekokkulepet ühenduse abi
finantseerimise ja haldamise kohta neljanda AKV-EÜ konvent-siooni alusel, (
4) edaspidi:
“7. EAFi sisekokkulepe”, eelkõige selle artikli 9 lõiget 2,
võttes arvesse nõukogus kokku tulnud liikmesriikide valitsuste
esindajate 20. detsembri 1995. aasta sisekokkulepet neljandaAKV-EÜ konventsiooni teise finantsprotokolli kohase ühenduseabi rahastamise ja haldamise kohta, (
5) edaspidi:
“8. EAFi sisekokkulepe”, eelkõige selle artikli 9 lõiget 2,
võttes arvesse komisjoni ettepanekut,
ning arvestades järgmist:
(1) Alates 1. jaanuarist 2003 ei usalda komisjon enam AKV
riikidesningülemeremaadesja-territooriumideltöötavate
erakonsultantide juhtimist välistele eraõiguslikele organi-tele.(2) Vajalikud rahalised vahendid tuleb hankida erinevatesse
Euroopa Arengufondidesse (EAFid) paigutatud ning EAFibilansikontodelhoitavateltsummadeltteenitudintressidestkooskõlas 6., 7. ja 8. EAFi sisekokkuleppega,
ON VASTU VÕTNUD JÄRGMISE OTSUSE:
Artikkel 1
Erinevate fondide raames Euroopa Arengufondi bilansikontodelhoitavatelt summadelt laekunud intressidest lahutatakse maha2 700 000 eurot, rahastamaks AKV riikides ning ülemeremaadesja -territooriumidel töötavate erakonsultantide juhtimissüsteemirakendamist nelja aasta jooksul pärast käesoleva otsusevastuvõtmise kuupäeva.
Artikkel 2
Käesolev otsus jõustub selle vastuvõtmise päeval.
Brüssel, 7. märts 2003
Nõukogu nimel
eesistuja
N. CHRISTODOULAKIS
(1) EÜT L 229, 17.8.1991, lk 3.
(2) EÜT L 156, 29.5.1998, lk 3.
(3) EÜT L 86, 31.3.1986, lk 210.
(4) EÜT L 229, 17.8.1991, lk 288.
(5) EÜT L 156, 29.5.1998, lk 108.11/46. kd ET Euroopa Liidu Teataja 125